ฟิทช์จัดเครดิตหุ้นกู้‘ปตท.’ที่AAA(tha)
ฟิทช์ จัดอันดับเครดิตภายในประเทศหุ้นกู้ชุดใหม่ของ ปตท. ที่ระดับ &#8220;AAA(tha)&#8221;
20 เม.ย. 2555

ฟิทช์ จัดอันดับเครดิตภายในประเทศหุ้นกู้ชุดใหม่ของ ปตท. ที่ระดับ “AAA(tha)”
บริษัท ฟิทช์ เรทติ้งส์ (ประเทศไทย) ประกาศจัดอันดับเครดิตภายในประเทศระยะยาวหุ้นกู้ไม่มีหลักประกันและไม่ด้อยสิทธิชุดใหม่ของบริษัท ปตท. (PTT) ครั้งที่ 2/2555 ครบกำหนดไถ่ถอนปี 2562 มูลค่า 10.5 หมื่นล้านบาท ที่ระดับ “AAA(tha)” โดยเงินที่ได้จากการออกหุ้นกู้ครั้งนี้จะนำไปใช้สำหรับชำระคืนเงินกู้และลงทุนใหม่
ฟิทช์ คาดว่ากระแสเงินสดจากการดำเนินงานจากธุรกิจดังกล่าวจะยังคงเติบโตอย่างต่อเนื่อง และยังเป็นธุรกิจหลักในการสร้างกำไรจากการดำเนินงานก่อนดอกเบี้ยจ่าย ภาษี ค่าเสื่อม และค่าตัดจำหน่ายให้กับบริษัทในช่วง 5 ปีข้างหน้า กระแสเงินสดจากการดำเนินงานจากธุรกิจก๊าซธรรมชาติค่อนข้างคงที่ รวมถึงความสามารถในการส่งผ่านต้นทุนการขายให้แก่ลูกค้า และการที่ราคาก๊าซธรรมชาติผันผวนน้อยกว่าน้ำมัน 
อย่างไรก็ตาม ความแข็งแกร่งถูกลดทอนลงจากปัจจัยเสี่ยงที่บริษัทต้องเผชิญกับความผันผวนที่สูงของราคาน้ำมันและก๊าซธรรมชาติ แผนการลงทุนขนาดใหญ่ของบริษัท กระแสเงินสดจากการดำเนินงานหลังหักค่าใช้จ่ายในการลงทุน และการจ่ายเงินปันผลที่คาดว่าจะติดลบในอีก 2 ปีข้างหน้า